Μιλένα Κοντού

Η Δήμητρα Ελένη «Μιλένα» Κοντού (23 Σεπτεμβρίου 2005) είναι Ελληνίδα αθλήτρια της κωπηλασίας. Κέρδισε το χάλκινο μετάλλιο στο διπλό σκιφ ελαφρών βαρών στους Ολυμπιακούς Αγώνες του 2024, μαζί με τη Ζωή Φίτσιου.

 Καριέρα 
Η Κοντού κατέκτησε το χρυσό μετάλλιο στο διπλό σκιφ ελαφρών βαρών στο Ευρωπαϊκό Πρωτάθλημα Κ23 του 2022 στο Βέλγιο, μαζί με την Στυλιανή Νατσιούλα. Επίσης, κατέκτησε το χρυσό μετάλλιο στο Παγκόσμιο Πρωτάθλημα Κ23 του 2023, θέτοντας νέο Παγκόσμιο Καλύτερο Χρόνο, στην ηλικία των 18 ετών.

Κατέκτησε το αργυρό μετάλλιο στο διπλό σκιφ ελαφρών βαρών, με ταίρι τη Ζωή Φίτσιου, στο Ευρωπαϊκό Πρωτάθλημα του 2023 στο Μπλεντ της Σλοβενίας και του 2024 στο Σέγκεντ της Ουγγαρίας.

Το ζευγάρι εξασφάλισε την πρόκριση στους Ολυμπιακούς Αγώνες του 2024, μέσω των τελευταίων προκριματικών στη Λουκέρνη, τον Μάιο του 2024.

Στους Ολυμπιακούς Αγώνες του 2024 στο Παρίσι, το ζευγάρι προκρίθηκε από τους προκριματικούς γύρους μέχρι τον τελικό, όπου κατέκτησε το χάλκινο μετάλλιο.

 Παραπομπές 

Κατηγορία:Έλληνες αθλητές της κωπηλασίας
Κατηγορία:Αθλητές της κωπηλασίας στους Θερινούς Ολυμπιακούς Αγώνες 2024
Κατηγορία:Έλληνες χάλκινοι Ολυμπιονίκες
Κατηγορία:Έλληνες αθλητές στους Θερινούς Ολυμπιακούς Αγώνες